***სს „ენერგო-პრო ჯორჯია“*** არის ჩეხეთის რესპუბლიკის კომპანიის “ენერგო-პრო ეი-ეს” სრულ მფლობელობაში. კომპანიამ საქართველოს ენერგოსექტორში საქმიანობა 2007 წლის 29 ივნისს დაიწყო.

ენერგო-პრო ჯორჯია საქართველოში მოქმედი უმსხვილესი ენერგოკომპანიაა აბონენტების რაოდენობის, ელექტროენერგიის გაყიდვების და მომსახურების არეალის მოცულობის გათვალისწინებით, რომელიც ახორციელებს ელ. ენერგიის წარმოებას და განაწილებას საკუთარი მომსახურების ტერიტორიაზე. ენერგო-პრო ჯორჯია ფლობს და ამუშავებს 15 საშუალო ზომის ჰიდრიელექტროსადგურს.

კომპანიის დისტრიბუციის არეალი მოიცავს დედაქალაქის გარდა საქართველოს მთლიან ტერიტორიას. ენერგო-პრო ჯორჯია ელ. ენერგიით ამარაგებს მილიონზე მეტ აბონენტს, კომპანიაში დასაქმებულთა რაოდენობა დაახლოებით 6000-მდე თანამშრომელს შეადგენს. ჩვენი კომპანიის მიერ ენერგეტიკაში წლების მანძილზე დაგროვილი გამოცდილება განაპირობებს მომსახურების მაღალ ხარისხს და საქართველოს ენერგო სისტემის წარმატებულ მუშაობას.

***სს „ენერგო პრო ჯორჯია“*** აცხადებს ფასთა გამოკითხვას, ტრენინგ ცენტრის საკვებით უზრუნველყოფის (ქეითერინგის) მომსახურეობაზე.

შემოსული განაცხადები უნდა შეიცავდეს შემდეგ ინფორმაციას:

* მენიუს შემადგენლობა, შედგენილი უნდა იყოს, საშუალოდ 1 ადამიანზე 10 ლარის ფარგლებში, ერთდროულად 15-20 დამსწრეზე გათვლით. მენიუ უნდა მოიცავდეს „Coffee break“-ს და მსუბუქ საუზმეს (ლანჩს), შესაძლებელია ერთ განაცხადში იყოს მოცემული რამდენიმე სახის მენიუ.
* განაცხადში უნდა შედიოდეს მენიუს და პროდუქციის ტრანსპორტირების, ასევე ერთჯერადი ჭურჭლის/რეზერვუარების ფასი.
* განაცხადში მითითებული მომსახურების ფასი უნდა იყოს წარმოდგენილი საქართველოს კანონმდებლობით დადგენილი ყველა გადასახადის ჩათვლით;

მომსახურების პირობები:

* მომსახურების განხორციელების ინტენსივობა საშუალოდ თვის ჭრილში - 10 დღე (ძირითადად სამუშაო დღეებში. იშვიათ შემთხვევებში, არასამუშაო დღეებშიც)
* მომსახურება უნდა განხორციელდეს შემდეგ მისამართზე: თბილისი, ზურაბ ანჯაფარიძის N 19

წარმოსადგენი დოკუმენტაცია:

* ინფორმაცია კომპანიის შესახებ;
* კომპანიის სერტიფიკატები;
* შეთავაზება (დეტალური მენიუ და შესაბამისი ფასი).

დამატებითი ინფორმაცია:

* განაცხადი უნდა გაიგზავნოს შემდეგ ელექტრონულ მისამართზე: [Tender@energo-pro.ge](mailto:Tender@energo-pro.ge)
* ფასთა გამოკითხვის განაცხადების მიღების ბოლო ვადა: 2019 წლის 5 სექტემბერი

დამატებით საკითხებთან დაკავშირებით, გთხოვთ მოგვმართოთ:

ს.ს. "ენერგო–პრო ჯორჯია", საქართველო

სათაო ოფისი, ზურაბ ანჯაფარიძის N 19

საკონტაქტო პირი: ქეთი პატეი  
ტელ.: (+99577) 35 40 20

ელ.ფოსტა: <Keti.patey@energo-pro.ge>